Gizella Tetteh Agbotui (an haifa a ranar 30 ga Nuwamba) yar Ghana ce kuma yar siyasa. Ta tsaya takara a babban zaben Ghana na 2020 kuma ta lashe kujerar majalisar wakilai na mazabar Awutu Senya ta Yamma. An haife ta a ranar 30 ga Nuwamba a Cape Coast, Central Region, Ghana, Gizella Tetteh Agbotui ta yi karatun farko daga 1975 zuwa 1981 a makarantar firamare ta jami'a, Cape Coast. Ta halarci makarantar sakandare ta 'yan mata ta Wesley Daga 1981 zuwa 1988. Ta samu digirin BSc In Environmental Design da kuma takardar shaidar kammala digiri a Jami'ar Kimiyya da Fasaha ta Kwame Nkrumah (KNUST). daga 1990 zuwa 1997. A 2007 ta samu MBA a fannin kasuwanci a Jami'ar Ghana Business School, Legon. Agbotui ita mamba ce ta National Democratic Congress. A watan Disamba 2020, an zabe ta a matsayin ‘yar majalisa mai wakiltar mazabar Awutu Senya ta Yamma bayan ta fafata a babban zaben Ghana na 2020 a karkashin tikitin jam’iyyar National Democratic Congress kuma ta yi nasara. Ta samu kuri'u 32,708 wanda ke wakiltar kashi 51.58% na yawan kuri'un da aka kada.